In nomine Dei summi et æterni. Notum sit omnibus fidelibus presentibus atque futuris, qualiter convenit inter domnum abbatem Odilonem fratribusque dejentibus in monasterio Bevacensi, et domnum Rodulfum, virum nobilissimum. Domnus Rodulfus dedit in commutationem ad partes prefati monasterii unam ancillam cum omnibus rebus suis, nomine Dominicam. Recepit item in commutationem de partibus predicti monasterii aliam ancillam, nomine Aldedrudis, relictis omnibus rebus suis supradicto monasterio Bevacensi. Eo ordine ut a die presente faciant predicti seniores ex nominatis rebus quicquid juste facere voluerint. S. domni Rodulfi, qui hanc commutationis cartulam fieri et firmare rogavit. S. Bornoni testis. [S. Rodulfi testis]. S. Cononi testis. S. Beroardi testis. S. Dodoni testis. Data die mercurii, regnante domno Rodulfo rege anno XII, indictione III, anno ab incarnatione millesimo V, feliciter. Amen.